אברהם ליסין

אברהם (אברום) לְיֶסין (נכתב לעיתים לֶסין ואף ליאֶסין; בכתיב יידי: אַבֿרהם ליעסין) היה שמו הספרותי של אברהם וַאלט (וואַלט;1872 – 5 בנובמבר 1938) היה משורר ועיתונאי יידי של תנועת הפועלים בגולה, מגדולי השירה היידית האמריקאית.

קורות חיים
ליסין נולד במינסק שברוסיה הלבנה, בתחום המושב של האימפריה הרוסית (כיום בלארוס) למשפחת רבנים. קיבל חינוך יהודי מסורתי, ולמד בישיבות סלובודקה ווולוז'ין, אך בד בבד נחשף כבר מנעוריו לספרות ההשכלה ולרעיונות סוציאליסטיים. הדבר ניכר החל משיריו הראשונים, שבהם יצא נגד מגמת יהדות רוסיה להיטמע בחיי הסביבה, וקרא לפיתוח התרבות היידית והנהגת רוח יהודית בסוציאליזם על ידי שימוש בערכים יהודיים, במורשת ובספרות.

ב-1897 הצטרף ל"בונד", מפלגת הפועלים היהודים של רוסיה, פולין וליטא. באותה שנה ברח מרוסיה לארצות הברית, שם כתב בעיתון היומי היידי "פֿאָרווערטס" ובניגוד לקו המערכת האנטי-לאומי המובהק שאפיין את העיתון בראשיתו (ולפחות עד 1917), שמר ליסין על קו פרו-לאומי מובהק. מ-1913 ערך במשך 25 שנה את הירחון "די צוקונפט" ("העתיד"), שם פרסם מיצירותיהם של טובי הכותבים היידיים של זמנו.

בתחילה לא נכבש ברעיונות הציונות בראשית דרכה מאחר שלא האמין שהדבר ריאלי. המהפך בחשיבתו קרה ב-1929 אחרי מאורעות תרפ"ט.

בינואר 1931 פרסם בעיתונו את מאמרו של שמואל דיין שבו ראה את אחת הדמויות היפות של תנועת הפועלים בארץ ישראל. הדבר היה למורת רוחו של עורך של "פארווערטס", שחשש מפגיעה במפלגת הלייבור הבריטית.

בשנת 1949 נבנה לכבודו בית תרבות לפועלים בתל אביב: בית ליסין. הקמתו התאפשרה בעזרת תרומה בסך 100 אלף דולר שהרים ועד הפועלים היהודי באמריקה. כן נקראו על שמו רחובות בחיפה, בתל אביב ובחולון.

כתביו
 זכרונות וחויות; עם מבוא מאת ב' כצנלסון; (ליקט: ב' כצנלסון; תרגם: א' קריב), תל אביב: עם עובד, תש"ג
 לידער און פּאָעמען (1888–1938) (מיט צייכנונגען פון מאַרק שאַגאַל), אין דריי בענדער, ניו יורק: פאָרווערטס אַסאָסיאיישאָן, 1938 

לקריאה נוספת
 יחזקאל ליפשיץ, 'אברהם ליסין: קווים לדמותו לפי מכתביו, זכרונותיו וכן זכרונות בני דורו', מאסף (כתבים לחקר תנועת הפועלים היהודית) ו (אדר תשל"ד, מרץ 1974), עמ׳ 20–54
 י"ח בילצקי, אברהם ליסין: משורר, מסאי, עורך, תל אביב: מועדון בית ליסין, 1981

קישורים חיצוניים




 מסמכי ליסין במרכז להיסטוריה יהודית 
 לידער און פּאָעמען: כרך א, כרך ב, כרך ג, לצפייה ולהורדה בארכיון האינטרנט
 דיוקנו בשנת 1936 (Portrait of Avrom Lyesin - Avraham Valt-Lyesin), מתוך "לידער און פאעמאן", בתוך The Mendele Review: Yiddish Literature and Language


עליו ועל יצירתו
 אברהם ליסין בספרייה היהודית הווירטואלית 

 יוסף חיים ברנר, מתוך הפנקס - א. ליסין, הוצאת הפועל הצעיר, אייר תרע"ט, בפרויקט בן-יהודה (זמין גם בעיתון "דבר")
 , הודעה על מות אברהם ליסין





ביאורים

הערות שוליים

קטגוריה:משוררים כותבי יידיש
קטגוריה:עיתונאים כותבי יידיש
קטגוריה:עורכי עיתונים ביידיש
קטגוריה:משוררים יהודים בלארוסים
קטגוריה:משוררים יהודים אמריקאים
קטגוריה:עיתונאים יהודים אמריקאים
קטגוריה:יידישיזם ויידישיסטים
קטגוריה:פובליציסטים יהודים
קטגוריה:פובליציסטים אמריקאים
קטגוריה:יהודים שהיגרו מרוסיה לארצות הברית
קטגוריה:בונדיסטים
קטגוריה:בוגרי ישיבת כנסת ישראל (סלבודקה)
קטגוריה:בוגרי ישיבת וולוז'ין
קטגוריה:יוצאים בשאלה
קטגוריה:אמריקאים שנולדו ב-1872
קטגוריה:אמריקאים שנפטרו ב-1938